
vitae  ejus  nobis  luctuosus,  patriae  tristis,  extraneis  etiam  ignotisque  non  sine 
pura  fuit. 

C.  Cor.  Tacitus  in  vita  Agricolae  c.  43.  p.  497. 


'Avbptcov  imopavcav  Tzdaa  yf/  rufos ,  nai  ov  arrj^cov  povov  iv  ry  olriSia  sypaivE  1 
imyptupr) ,  ail/ld  ricci  iv  ry  pi)  izpoayriOvGy ,  uypa<pos  pvypy ,  tz ap  iridaroo  ri/v 
yvdspys  paXk ov  ,  y  rou  ipyov  ivbiaiTctTai. 


Virorum  illustrium  omnis  est  regio  sepulcrum  ,  neque  sola  monumentorum  in  agro  do¬ 
mestico  inscriptio,  virtutem  eorum  testatur:  sed  etiam  in  alieno  (solo)  memoria, 
nullis  mandata  scriptis,  magis  apud  animum  cujusque,  quam  apud  sepulcrum, 
perpetuo  manet. 

Pericles  in  or.  fun.  apud  Thucydide  m 
L.  II.  c.  43.  p.  lOg.  Ed:  II ud  soni. 


T  riste ,  lugubre  ac  acerbum  fatum,  quod  nuper  splendidissimam,  in  hoc 
literarum  domicilio,  medicae  artis  columnam,  repentina  morte  subruit, 
inopinatam  occasionem  praebet,  illustre  hoc  suggestum  conscendendi. 
Inopinatam,  inquam,  vel  ideo  praecipue,  quoniam  primus,  licet  obscurus, 
infestus  tamen  rumor,  jacturam  tam  cari  capitis  annuncians,  omnes  bonos 
fulminis  adinstar  ita  perculit,  ut  publica  quasi  calamitate  irruente,  atto¬ 
niti  stuperent!  *  Tam  flebilis  omnibus  ter  magnus  Vir,  Hartmannus 
noster,  occidit,  cujus  vel  simplex  nomen  laudum  encomia  sonat.  Heu! 
quam  caduca  sunt  humana  omnia ,  quamque  tenui  pendentia  filo !  — 

Laudabilis  mos,  de  patria  bene  merentibus,  justa  persolvendi,  et 
mihi  hodie  dulce  tristeque  officium  injungit,  ut  fato  defuncti  recte  factorum 
de  patria,  de  scientiis,  de  universitate  pia  recordatione  memoriam  recolam.  1 
Ast  si  provinciam  mihi  demandatam,  licet  honorificentissimam,  vel 
levi  intuitu  perlustro,  quid  mirum  rogo  Patres  Conscripti,  Audito¬ 
re  s  qu  e  ornatissimi,  si  modeste  mihi  praetimeo ?  Omnia  enim ,  quae 
publice  ad  dicendum  consurgenti  timorem  incutere  valent,  et  mihi  hodie  ob 
oculos  versantur.  Grandia  enim  ab  oratore  exigit  hujusce  loci  majestas;  sin¬ 
gulari  quadam  ac  consummata  doctrina  splendentia  postulat  auditorum  orna¬ 
tissimorum  auctoritas;  justam  piamque  recordationem  suadet  funebris  ho¬ 
dierna  festivitas;  masculam  denique  eloquentiam,  dissertissimumque  os  ex¬ 
poscit  rerum  dicendarum  ubertas,  quae  tanta  undique  emergit,  ut  illam  vel 
eloquentissimus  quisque  non  dico  facundia  sua  exaequare,  sed  nec  debitis 
et  idoneis  coloribus  levicule  valeat  adumbrare. 

Quae  dum  tacita  mente  mecum  revolvo,  tam  religiosa  tam  sancta 
hodierni  muneris  mei  veneratione  impleor,  ut  fide  publice  data  spondeam, 


me  posthabitis  omnibus,  summa  virium  contentione  ea  solummodo  in  medium 
prolaturum,  quae  sacratissimae  veritatis  praeconio  aeterna  mansura,  gratae 
posteritati  laudum  materiem,  virtutum  que  pie  defuncti  exemplar  datura  sunt 
immortale. 

Quapropter  si  jam  denuo,  refricata  quasi  vulneris  cicatrice  infandum 
jubeor  renovare  dolorem,  breviter,  succincteque  desideratissimi  viri  bio- 
grap  hiam  perstringam,  sequentur  inerit  a  ejus  in  salutarem  artem,  in 
patriam  dis  cip  ul  o  s  que  ,  claudet  sciagrapliiam  virtutum  vitae 
p  r  i  v  a  t  a  e  enumeratio.  Sentio  equidem  perbene ,  intimeque  persuasus  sum , 
celeberrimum  virum  et  dolorem  publicum  me  longe  digniorem  interpretem 
promeruisse:  quum  vero  in  magnis  vel  voluisse  sat  est,  pro  tenuitate  sene¬ 
scentis  ingenii  mei  attamen  adnitar,  ut  manibus  dignas  consecrem  inferias!  — 
Hoc  agenti  parabit  attentionem,  defuncti  adamatum  nomen  concilia¬ 
bit  benevolentiam,  vestra  P.  C.  Auditoresque  ornatissimi!  spectata  in  audiendo 
lenitas,  benigno  annutu  eriget  et  me  interdum  cespitantem.  — 

Philippus  Carolus  H  artmann  Medicinae  Doctor ,  nuper'  in 
universitate  scientiarum  Vindobonensi  generalis  Pathologiae,  Therapiae  et 
Pharmacologiae  Professor  publicus  ordinarius,  optime  emeritus,  dein  vero  Pa¬ 
thologiae  Therapiaeque  specialis,  nec  non  praxeos  medicae  in  instituto  clinico 
pro  medicis  publici  professoris  vices  gerens,  plurium  doctarum  societatum 
membrum,  honestis  ingenuisque  parentibus  Hagiopoli  ( Fleiligemtadt )  in 
provincia  E  i  ch  s  fe  Id  e  ns  i  Borusso -Rhenana,  20.  Januarii  anno  1773  na¬ 
tus,  a  primis  jam  incunabulis  in  id  quasi  peculiari  sorte  destinatus  fuisse  vide¬ 
tur,  ut  futurae  fortunae  proprius  faber  evadat.  Sexennis  enim  patre,  octennis 
matre  orbatus,  a  teneris  unguiculis  propriae  sorti  relictus  erat.  Ob  parcam 
crumenam  a  desideratissimis  parentibus  haereditate  relictam,  cum  egestate 
sibi  erat  colluctandum,  quod  quidem  habuit  cum  magnis  ingeniis,  quae  in 
humanae  gentis  emolumentum  pauperi  sub  tugurio  interdum  nascuntur,  admo¬ 
dum  commune.  Prima  literarum  scientiarumque  fundamenta  in  schola  dome¬ 
stica  tam  felici  cum  progressu  jecit,  ut  inter  eminentiores  plerumque  emineret. 
Ineunte  aetate ,  quae  futurae  vivendi  rationis  optionem  imperat,  Sacro¬ 
sanctae  Theologiae  destinatus ,  inopinato  casu  intercurrente  arti  saluti¬ 
ferae  nomun  dedit.  Tandem  avunculus  ejus,  eximii  ingenii  dotes  perno- 

scens,  exigua  stipe  domi  suae  egentem  sublevans ,  Immanitatis  studia  emenso, 
et  ad  aldores  sciendas  combibendas  aspiranti,  ut  Got tingam  migret,  au¬ 
ctor  suasorque  erat. 

In  illo  scientiarum  omnis  generis  illustri  ac  inclytissimo  Athenaeo  nihil 
habuit  antiquius,  quam  ut  Philosophiae  et  artis  medicae  magistros  praeclaris¬ 
simos  indefessa  industria  frequentaret,  e  orum  que  dicta  et  scripta  in  succum  ad 
sanguinem  converteret,  bibliothecaeque  thesauros  exhauriret.  Philosophiae 
amor  praeprimis  tantas  inter  studia  medica  tamque  profundas  egisse  videtur 
radices,  quae  et  in  reliquae  vitae  decursu  inconcussae  usque  semper  per¬ 
stiterant. 

Metam  vero  studii  medici  fere  assecuturum,  majoris  emolumenti  spes, 
Gottinga  sevocans,  Viennam  tulit,  praxim  in  nostro  amplissimo  Nosoco¬ 
mio  sub  auspiciis  celeberrimi  Petri  Franr  combibiturum.  Non  piguit  et 
hic  spatio  duorum  annorum  lectis  aegrotantium  singulari  industria  assistere , 
difficultatum  taediique  plenas  praxeos  lacunas  exhaurire,  mentemque  soler- 
tissima  morborum  observatione  acuere  et  pro  futuro  exercendae  artis  usu, 
idoneam  reddere.  Quae  omnia  adeo  cum  felici  eventu  et  admiranda  solertia 
praestitit,  ut  tandem  3i.  Januarii  1799  plaudentibus  undique  bonis  doctoris 
medicinae  laurea  cingeretur. 

Ast  in  flore  aetatis  constitutum,  scientiis  ornatum,  ad  profligandos  ge¬ 
neris  humani  hostes  mascula  virtute  praecinctum ,  plus  quam  consuetae  mane¬ 
bant  aerumnae.  Ultimum  enim  paternae  haereditatis  obolum  academici  hono¬ 
res  ab sorp serunt,  ut  (quod  et  plerisque  nostrum  ita  contigisse  opinor)  non¬ 
nisi  alterius  medici  fama  inclyti  sociatis  viribus,  qua  vivat,  stipem  quaereret, 
exiguam.  Datam  occasionem  ad  latus  defuncti  Doctoris  Barth,  in  suburbio 
Wieden  medici  designati,  exercendae  praxeos  avidis  manibus  arripiens,  diu 
noctuque  impigre  salutiferam  periclitantibus  opem  tulit. 

Donec  tandem  anno  180 3  lynceo  Praepositorum,  exantlatos  labores  1 
juste  aestimantium,  visui  innotescens,  in  Nosocomio,  quod  Mauerbachii 
insanabilibus  et  marasmo  confectis  dicatum  est,  Physicus  cum  salario  ex 
aere  publico  crearetur.  In  hunc  portum  feliciter  delatus,  ab  omni  urbana  in¬ 
festatione  semotus,  aegris,  scientiis,  sibique  vivere,  horasque  subsecivas 
scribendis  animadversionibus  consecrare. 


6 


Jam  tunc  temporis  ex  ungue  potuisses  noscere  leonem.  Otii  exacti 

'■  s 

seges  partim  in  publicis  ephemeridibus,  partim  in  opere,  debellando  Brow- 
nianismo  destinato,  opimam  messem  frugesque  uberrimas  portendebat. 

t 

Nec  spes  de  Viro  egregio  concepta  fautores  fefellit,  quinimo  triennio 
elapso  theoreticae  practicaeque  Medicinae  in  Lycaeo  01  omu censi,  inMo- 
ravia,  Professor  publicus  ordinarius,  Nosocomii  et  Euris com en otrophii  Medi¬ 
cus  designatus ,  tanto  applausu  rem  suam  gessit ,  ut  surgentis  quasi  aurorae 
radii ,  et  diluculi  famae  ejus  claritas ,  splendorem  meridiei  augurarentur. 

Praecucurrit  fama  meritorum  ejus  aestimationem.  Quinquennio  elap¬ 
so  ob  eximias  ingenii  dotes,  ob  indefessam  in  muniis  adimplendis  industriam , 
ob  exantlatos  labores  improbos ,  denique  ob  famam  et  docendo  et  scribendo 
merito  partam  licuit  tandem  esse  ita  felici,  ut  Imperatoris  Augustis¬ 
simi  (quem  u t i n a m  incolumem  Nestoreos  in  annos  servent 
superi!  — )  Caesarea  munificentia  in  Universitate  V indobone n- 
si  Pathologiae  Therapiaeque  generalis  et  Pharmacologiae  Prof.  C.  R.  P.  O. 
(1811)  crearetur!  —  Quo  munere  quam  honorifice  per  septemdecim  annos 
fungeretur,  id  alteram  orationis  meae  hodiernae  partem  constituet.  — 

«Medici,  rerum  usu  occupati,  raro  scripsere:  caeteri  inventa  rationis 
«disputatione,  vel  tradita  ab  aliis  descripserunt»  gravis  admodum  vir,  Her- 
mannus  Boerhaave  alicubi  asseverat.  (De  studio  Hippo cratico.)  Illud  autem  effa¬ 
tum  in  celeberrimo  Hartmanno,  quemadmodum  in  ipso  Boerhaavio  meritam 
patitur  exceptionem.  Uterque  enim  et  praxi  et  scribendis  libris  vacabat,  quod 
et  egregium  et  certe  rarum  est. 

'  De  insignibus  ergo  celeberrimi  viri  Hart manni  in  literas  meritis 
verba  facturum,  juvabit  me  opinor  mirifice,  si  paucis  epocham  commemo¬ 
ravero,  qua  nempe  et  prima  scribendi  tentamina  instituit,  et  singula  opera 
exaravit.  Mirum  et  indignum  (ut  cum  Plinio  loquar)  protinus  subit,  nul¬ 
lam  artium  medicina  inconstantiorem  fuisse ,  et  etiamnum  saepius  mutari , 
cum  sit  fructuosior  nulla.  Tempore  igitur  medicis  literis  minus  favente,  triste 
hinc  inde  lolium  sterilesque  avenas  ferente ,  insignis  vir  inclarescere  coepit. 
Nova  B  r  o  w  n  i  i  doctrina,  nebularum  in  patria  nata ,  nocivo  afflatu  in¬ 
tegrum  Europae  continentem  inquinavit  ita,  ut  non  solum  in  scholarum  um¬ 
braculis  ex  cathedris  undique  personaret,  sed  (proh  dolor!)  in  ipsa  praxi 

publica  immensam  stragem  edendo,  miserandas  victimas  de  die  in  diem  cu-  I 
mulando ,  grassaretur.  Perterrita  humana  gens ,  nova  inauditaque  clade,  ipsa 
morborum  turma  pestilentiore,  supplices  tetendisse  videtur  palmas  erga  sa¬ 
nioris  mentis  medicos,  vitae  necisque  arbitros.  Nec  incassum!  —  Boni,  qui 
vel  ideo  semper  rari  sunt,  en  consurgunt  sparsim  medici,  systematis  simpli¬ 
citate  non  penitus  excoecati,  ad  vanas  opiniones  refutandas,  quae  latius  ser¬ 
pendo  nefarium  interitum  salutiferae  arti  minabantur.  Eorum  nobilis  ante¬ 
signanus  erat  certe  noster  Hart mannus.  Quod  eo  majori  laudi  ipsi 
tribuendum  est,  cjuum  junioris  medici  aetatem  agens,  ejusdem  systematis 
esca  enutritus,  magistrorum  verba  abjurans,  strenuissimi  commilitonis  vir¬ 
tute  id  ipsum  armis  victricibus  pro  virili  oppugnas  s  et.  O!  praeclarum 
ingenium!  O!  sagacitatem  inauditam,  quae  venturae  aetatis  severum  judi¬ 
cium  clara  divinatione  antevertebat!  Non  te  fefellit,  vir  eximie,  non  te  fefel¬ 
lit  augurium,  quo  doctrinae  seductricis  imminentes  brevi  exuvias  hariolaba¬ 
ris! —  Non  tibi  imposuit  illustrium  virorum,  eidem  idolo  famulantium,  au¬ 
ctoritas,  quae  in  arte  nostra  solummodo  tantum  valet,  quantum  natura  castis 
eorum  observatis  suffragatur!  — Non  te  decepit  doctrinae  novitas,  quae  lu¬ 
dicram  famam  aucupando  anima  statim  nostra  negociatur!  —  Jam  vel  inde 
laudes  tuae  aeternae  mansurae! 

Simili  fere  successu  et  aliorum  systematum,  in  medicina  fatui  ignis 
adinstar  fere  quotidie  illucescentium  apparitionem,  retundebat. 

Sed  omittam  haec,  cum  paulo  majora  orationem  trudant,  in  generis 
humani  emolumentum  perfecta.  —  Alia  lues  internecionem  saluti  publicae 
intentans,  rerumque  publicarum  prima  stamina  eversura,  e  finibus  insanien¬ 
tis  Galliae,  perfractis  patriae  limitibus,  in  ditiones  nostras  prorupit.  Hor¬ 
ridus  saeviit  Mars,  rapinis,  incendiis,  gladioque  miscens  omnia;  antiqua  re¬ 
gum  solia  sus  deque  vertens;  focos,  aras,  et  templa  solo  aequans;  qui  mor¬ 
borum  pestilentium  ferocissima  cohorte  stipatus,  in  generis  humani  detrimen- 

_  s  ♦  *■  ‘  / 

tum ,  inque  capita  insontia  conjurasse  videbatur.  Sparguntur  humi  mutilata 
membra,  sparguntur  cadavera,  replentur  aegrotantibus  nosocomia,  templa 
publica,  compita,  domus  privatae,  horrendaque  mors  mephiticis  exhalatio¬ 
nibus  familias,  pagos,  urbes,  integrasque  provincias  populatur.  Quid  tunc 
noster  Hartmannus?  —  Quid?  Mene  interrogatis?  Subjiciam  illico!  Humani 

meclici ,  cordati  viri ,  medendo ,  opem  ferendo  ,Nniserias  sublevando,  despe¬ 
rantes  humaniter  solando  —  intrepidi  sospitatoris  vices  agit.  —  Denique  in 
sacrae  rei  complementum  aurato  pretio  civilique  corona  dignum  opus  de 
Typho  contagioso  exarat,  quo  et  alii  medici  ceu  cynosura  in  morbo  de¬ 
bellando  utantur! 

Jam  vero  aliorsum  dirigamus  attentionem  nostram.  Si  quidem  verum 
est,  quod  nemo  sanae  mentis  inficias  ibit,  celeberrimos  scriptores  in  operi¬ 
bus  suis  proprium  characterem  et  vivendi  et  cogitandi  expressisse :  tum  pro¬ 
fecto  vitae  rationis  Hartmanni  testem  graviorem  non  habemus,  quam  librum 
ab  eo  evulgatum,  subaudi:  Eudaemologiam  ( die  Gliickseligkeitslehre ). 
Hoc  thema  jam  a  priscis  temporibus  dignam  philosophorum  exercuit  atten¬ 
tionem.  Omnis  enim  homo,  quamdiu  vivit,  ferventissimis  votis  exoptat,  ut 
beate  vivat.  Nam  ii,  quorum  nihil  interest,  utrum  pecorum  more  vulga¬ 
tissimam  et  tritissimam  viam  sequantur  incurii  plerumque  sunt,  qua  ratione 
ex  hac  vita  excedant.  Generis  vero  humani  benefactores  philosophi  sedulis 
indagationibus  vitae  beatae  principia  investigabant.  Ast  quae  differentia  inter 

illos !  Alii  nonnisi  volupe  vivere ,  naturae  humanae  putarunt  consentaneum , 

hinc  et  beatae  vitae  fundamentum  statuebant  in  voluptate  ipsa.  Alii  ex  oppo¬ 
sito  in  fugiendis  voluptatibus,  alii  in  tranquillitate  mentis ,  in  perfecta  liber¬ 
tate  alii,  alii  denique  in  spernendo  dolore  ipso  beatam  vitam  sitam  esse  opi¬ 
nabantur.  In  quo  autem  noster  Hartmannus  ?  In  sanitate  corporis  et  mentis 
conservanda ,  in  apposite  vivendo  ad  leges  naturae  hominis  Eudaemoniam  re¬ 
posuit.  Et  recte  quidem,  ut  ego  opinor,  et  nisi  me  fallunt  omnia.  Si  enim 
perfecta  non  frueris  valetudine ,  quid  te  juvabunt  voluptates  ?  Si  hae  dunta- 
xat  pro  summo  bono  habendae  forent,  tunc  beata  vita  inter  convivia,  in  po¬ 
pinis,  imo  et  in  fornicibus  inveniretur.  Nunquam  certe  ipsa  virtus,  quae 
non  raro  callosas  manus,  laboribusque  obduratum  corpus  praebet,  ipsa, 
inquam,  virtus  nunquam  beate  vivere  posset. —  Si  vero  nonnisi  in  despectu 
omnium  vitae  oblectamentorum  inque  spernendo ,  juxta  Stoicos,  omni  do¬ 
lore:  tum  profecto  lapidibus  et  saxis  nemo  beatior,  qui  nec  voluptatibus  nec 
doloribus  afficiuntur. 

Nostro  igitur  Medico-philosopho  id  curae  erat,  ut  in  valetudine  con¬ 
servanda  et  in  operationibus  mentis  reddendis  nobilioribus  naturaeque  le- 


gibus  congruis 5  summum  bonum  reponeret.  Nam,  ut  ipse  Seneca  fatetur, 
absque  sanitate  nulla  vita  beata.  —  In  hoc  eximio  opere  ergo  demonstratur 


qua  via  eundum,  evitata  illa,  qua  itur.  Dies  me  certe  cleliceret,  si  aureas 
sententias,  quae  ad  beate  vivendum  faciunt,  excerpere  aut  corradere  vellem. 
Id  unicum  severe  inculco ,  moneo  moneo  que,  ut  cjpiilibet  librum  aureum,  cui 
vita  beata  cordi  est,  legat  relegatque,  nocturnaque  verset  manu,  verset- 
que  diurna. 

Quam  sedule  vero  bono  patriae  publico  invigilaret,  testantur  ejus 
labores  exantlati  in  redigendis  scriptis  periodicis,  austriacam 
medicinam  concernentibus.  Communibus  enim  suffragiis  redactor 
annalium  nec  non  observationum  medicarum  cooptatus ,  rerum  immensam 
fere  molem  distribuit  ita,  ut  opus  per  septemdecim  annos  adolesceret,  et  de 

die  in  diem  perfectioni  suae  appropinquaret.  Hic  certe  codex  venturae  aetati 
luculentissimum  praebebit  testimonium  de  illa  splendidissima  literarum  me¬ 
dicarum  epocha,  qua  ille  nempe  lucem  aspexit.  Conferant,  si  placet,  exteri 
aequi  rerum  aestimatores  voluminja  ista  cum  vulgaribus  scriptitationibus  pe¬ 
riodicis,  et  fatebuntur  certe,  viguisse  semper  in  Austria  peculiarem  spiritum, 
tum  in  docendo,  tum  in  scribendo,  tum  in  exercenda  praxi,  qui  nullius 
temporis  servus,  sed  castioris  naturae  exstitit  observator.  Liceat  ergo  merito 
gloriari  hac  docendi  et  scribendi  ratione,  quae  vana  figmenta  non  captat, 
sed  infucatam  naturam  pede  presso  sequitur.  Opinionum  enim  commenta, 
Bacone  teste,  delet  dies,  hypotheses,  pleniscpue  buccis  depraedicata  syste¬ 
mata  facillime  corruunt,  ac  post  aliquot  decennia  vix  vestigia  remanent  aedi¬ 
ficii  ,  refragante  ac  obluctante  natura  constructi ! 

Grave  theoriam  medicam  docendi  munus  aggrediens,  incassum, 
ut  ipse  candide  fatetur,  Pathologiae  generalis  quaesivit  en chiri dium,  latino 
idiomate  exaratum,  progressibus  artis  medicae  suppar,  publicis  lectionibus 
nostraeque  scholae  genio  idoneim.  Doluit  quippe  vir  egregius  Medicinam 
a  prisca  gloria  descivisse,  turpiterque  ab  efficacissimo  artis  magistro,  Usu,  ad 
ficta,  nova,  inaudita,  ad  perniciosam  libidinem  luxuriantis  imaginationis 
defecisse,  qua  doctores  et  scriptores  medici,  nostri  aevi  complures,  abri¬ 
piuntur;  ut  pruritui,  (verba  ejus  refero)  rationis  humanae  sphaeram  transi¬ 
lientes,  ingenium,  humano  multo  altius,  ostendendi,  satisfaciant.  Merito 

igitur  a  docente  theoriam  medicam,  critici  ingenii  acumen,  sagacitatem  phi¬ 
losophicam  ,  indefessum  rei  literariae  studium ,  continuumque  naturae  scru¬ 
tinium  desiderat.  Hisce  adminiculis  suffultus,  Pathologiam  generalem 
evulgat,  opus  omni  numero  absolutum,  cujus  praestantiam  vel  inde  colligere 
licet,  quod  unanimi  applausu  salutatum,  plerisque  exterorum  lectionibus 
docendi  normam  suppeditasset. 

Pari  fere  passu  librum  mox  laudatum  sequitur  ejus  Pharma colo gi a 
dyn amica,  cujus  materiam  superat  opus  eximium.  Ipsa  enim  vX?j  iarpuiy 
nonnisi  supellectilem  medici  domesticam  efficit.  Qua  ratione  autem  illa  uten¬ 
dum,  artifici  incumbit  demonstrare.  Jam  vel  inde  patet  ergo  ad  Pharmaco- 
logiam  rite  exponendam  cana  et  annosa  experientia  opus  esse.  Parum  enim 
refert  scire ,  quid  alii  medici  de  hoc  illove  medicato  corpore  senserint  aut 
dixerint;  id  enim,  si  scire  liberet,  quispiam  fontem  ipsum  adire  satius  ducet, 
quam  ut  turbidos  sectetur  rivulos.  In  assignandis  remediorum  virtutibus  in¬ 
teger  cardo  in  illo  versabitur,  quid  tu  expertus  fueris,  et  utrum  virtus  tibi 
enarrata  ad  lectum  aegrotantium  eundem  effectum  praebuerit,  nec  ne.  Foe¬ 
tet  enim  omne  opus,  in  quo  termini :  dicitur,  fertur,  ajunt  etc.  frequenter 
occurrunt,  qui  audita  enarrant,  nec  propria  experientia  castigata  recensent. 
Nullibi  ergo  tanta  observationum  experimentorumque  moles  exigitur,  quam 
in  materia  medica  enarranda.  «Quis  enim  aequo  ferat  animo,  (verba  sunt 
«magni  Boerhaavii,)  jactari  palam  et  ubique  sanationes  malorum,  quae,  si 
«jactata  medela  pellere  tentes,  irritata  et  aucta,  non  sublata,  neque  sopita 
«indignamur?  —  Cui  nam  ea  lenitas,  ut  non  commoveatur  circulatorum  pa- 
«nacaeis?»  — Tam  gravia  ergo  incumbunt  officia  materiei  medicae  professori. 
Fugiendi  omnino  sunt  in  remediis  applicandis  audaces  atque  temerarii:  in 
eorum  effectu  observando ,  praecipitanter  festinantes ;  praedilectae  theoriae 
lenociniis  excoecati,  sinistrum  eventum  studio  occultantes;  in  prosperis  extol¬ 
lendis  jactantes;  aliena  observata  livido  dente  rodentes;  denique  sua,  ast 
putida  ad  ravim  usque  depraedicantes !  - —  Hos  serius  resipiscentem  sequi 
pudet;  hos  propriis  damnis  cautum  ultro  imitari  poenitet;  hos  centies  ne¬ 
farie  deceptum  denuo  decipi  taedet.  —  Praxis  enim  magistra  optima ,  futilia 
serius  explodit;  sincerum  artis  exercitium  jactanter  dicta  retundit;  casta  ob¬ 
servatio  opinionum  paleam  difflat;  remanentque  denique  pauca,  sed  certa; 


vilia  sed  apta;  obsoleta  sed  explorata;  noviter  inventa  (jam  ob  ipsam  novi¬ 
tatem  suspecta)  ad  venturae  posteritatis  severum  judicium  relegantur.  Hi  sunt 
certe  canones  ex  Pliarmacologia  Hartmanni  desumpti,  quorum  fidus  assecla 
opus  hoc  consummavit. 

Sumptuosi  igitur  aedificii,  quod  immortalitati  nominis  sui  struxerat 
vir,  nunquam  sine  reverentia  nominandus,  laudata  scripta  praecipuas  colum¬ 
nas  constituunt,  quae  regali  fastu  in  aethera  surgunt.  Sed  nec  desunt  externa 
ornamenta,  quae  diverso  sub  nomine  par tim  in  ephemeridibus  S  a  1  i s b  u  r- 
g  ensibus,  partim  in  annalibus  aus  tria  cis,  partim  famae  suae  se  or- 
sim  consecravit.  Ibi  enim  de  influxu  Philosophiae  in  theoriam  medicam, 
de  natura  et  therapia  typhi  contagiosi,  ibi  symbola  ad  theoriam  medicam, 
ibi  de  vitae  processu,  praecipue  de  morborum  sanatione  methodica  et  illa, 
quae  perficitur  ad  indolem  genii  temporis  singulae  dissertationes  cer¬ 
nuntur.  Quodlibet  ornamentum  suo  pretio  non  caret ,  quoniam  in  omnibus 
architecti  ars  eximia  in  conspectum  prodit.  Festivum  autem  admodum,  meo 
quidem  judicio  illud  ultimum  est,  in  quo  novam  medendi  methodum  nostrae 
aetatis  adeo  satyrico  dente  rodit,  adeo  faceto  joco  perfundit,  ut  mireris  me¬ 
rito,  nescio,  an  magis  ejus  sagacitatem,  an  vero  de  salute  humana  sedulam 

philosophi  solicitudinem.  Assertum  enim  ejus  ,  aegrotantes  ab  hodiernis 

* 

medicis  nonnisi  Calomelano,  Jodina,  t artaro  stibiato,  liydrar- 
gyro  sublimato,  aliisque  id  genus  venenis  ab  incunabulis  ad  fere¬ 
trum  usque  saginari,  ita  veritati  consentaneum  est,  ut  omnis  probus  in 
illius  sententiam  manibus  pedibusque  eat. 

Sed  jam  ad  interiora  mysteriorum  adyta  valvae  patent.  Introite  pii. 
Favete  linguis.  Hic  dii  surit.  — Procul  este  profani.  Revelatur  liber ,  sibylli- 
nis  paginis  sacratior  (der  Geist  des  Menschen )  de  anima  et  mente  humana,  de 
libero  arbitrio,  de  animae  immortalitate  tractans.  Si  quis  excelsius  sublimius- 
que  argumentum  noverit,  id  ipsum  proferat,  rogo,  et  ego  (ita  me  Dii  ament !) 
ultro  lubens  silebo !  — 

Ex  hucdum  assertis  luculenter  apparet  Genius  scriptorum  Hart¬ 
manni  vere  philosophicus.  Rogatos  autem  vos  velim,  P.  C.  A.  O.,  ne 
libros  ejus  illis  accenseatis,  qui  consuetim  Philosophorum  nomen  sibi  arro¬ 
gant  ,  cum  tamen  non  nisi  imberbes  scioli,  nasutuli,  blaterones,  omnem  lite- 

rarum  rempublicam  suo  supercilio  niti  existimantes ,  gravem  amictum,  caput 
leve  gerentes ,  veritatis  nequaquam  asseclae,  canoris  nugis,  stridentibus  que 
verborum  crepitaculis  scripta  sua  replent,  in  quos  Homeri  illud  quadrat, 
quod  de  Ulysse,  technarum  artifice,  quondam  cecinit: 

y?£vbect  jtoXXa  Xiycov  irvjxoiaiv  djidict' 

et  Martialis  ita  vertit : 

f  Plurima  dum  fingit  sed  quasi  vera  refert ) 
qui  denique,  quo  meliores  nati ,  eo  pejores  moriuntur.  —  Avertant  superi , 
ut  nomini ,  pie  defuncti ,  talis  macula  inuratur.  Hartmanni  enim  Philoso¬ 
phia  illa  est  virtutum  parens,  altrix,  beatae  vitae  magistra,  religionis  cultrix, 
modestiae  inventrix,  veri  indagatrix,  quam  divus  Plato  de  coelis  sevo¬ 
casse  fertur,  quamque  donum  et  inventum  deorum  immortalium  dicit,  quo 
homini  majus  aut  melius  datum  non  fuerit.  Non  nisi  hac  ornatum  medicum 
Senex  Cous  igoSeov  (deo  similem)  appellat!  — 

Hic  jam  vela  orationis  meae  colligere  possem  ,  nisi  ad  illa  protinus 
facienda  provocarent  honores  tantis  ejus  meritis  et  debiti  et  tributi. 

Tam  insigne  virtutum  ac  doctrinae  exemplar  diu  latere  non  potuisse, 
quin  radii  ejus  altius  pertingant ,  cum  in  Austria  vixerit,  merito  spe¬ 
randum  erat.  Et  spes  revera  non  fallebatur.  Imperator  enim  Augustis- 
/ 

simus,  ex  Prosapia  in  literatos  semper  munificentissima  oriundus,  Merito¬ 
rum  Hartmanni  judex  aequissimus ,  proprio  motu  salario  ejus  quingentos  an¬ 
nui  aeris  florenos  assignat,  quibus  et  virtuti  premium,  et  solertiae  novum 
calcar  adderet.  O  !  quam  volupe  est ,  tam  excelsis  sub  auspiciis  Patriae  omne 
suum  navasse!  — 

Fama  eundo  crescens  latissimis  austriacarum  ditionum  limitibus 
non  potuit  amplius  coerceri,  quin  tandem  diffractis  repagulis,  torrentis  ad 
instar  Europam  integram  permeare  t.  Doctae  enim  societates ,  utpote : 
Erlangensis  physico -medica  (1816),  Rhenana  Bonnensis  physico- 
medica  (1820),  Ber  oli  n  ensis  medico  -  chirurgica  (1823),  W  ii  r  c  e  b  u  r- 
g ensis  philosophico -medica  (1827)  Hartmannum  certatim  in  coetum  suum 
cooptarunt. 

Nil  autem  tali  viro  honorificentius  blandiri  potuerat,  quam  cum  anno 
1814  ab  Autocratore  Rossiarum  ad  publicum  docendi  munus  susci- 


piendum;  anno  vero  1819  ab  Universitate,  quae  Bonnae  est,  ad 
praxim  et  clinicum  institutum  dirigendum ;  tandem  vero  anno  1823  ad  habe¬ 
nas  Berolinensis  nosocomii  suscipiendas  invitaretur.  —  Quae  qui¬ 
dem  specimina  justae  aestimationis  meritorum  ejus  summa  cum  modestia  us¬ 
que  semper,  patriae  amore  flagrans,  reclinavit. 

Anno  tandem  1829  ad  summum  patrii  honoris  cacumen  elucta¬ 
tus,  vacantem  cathedram  in  instituto  clinico  Vindobonensi  pro  medicis  modo 
provisorio  conscendit,  cujus  splendorem  summum  antecessorum  manes  huc- 
dum  effecerunt. 

Ast  proh  dolor!  honorificum  onus  senescentis  viribus  adeo  grave,  ut 
aetas  ejus,  etiamsi  juvenili  solertia  pollens,  vix  ferre  potuisset,  inconsuetae 
occupationis  mole  oppressit  ita,  ut  vires  nocturnis  diurnisque  laboribus  ex¬ 
agitatae  tandem  exhaurirentur,  repentinaque  morte  5.  Martii  i85o,  aetatis 
suae  5 7 .  anno  nervosa  apoplexia  subreptum  doleremus !  — 

Jam  ad  te,  egregia  juvenum  corona,  quae  me  parentantem  cin¬ 
git,  meam  converto  orationem.  Si  ex  luctu  publico,  quanta  sit  deperditi 
boni  jactura  colligere  licet:  tum  profecto  vestra,  quibus  licuit  esse  tam  fe¬ 
licibus ,  Hartmanno  magistro  uti,  est  certe  immensa,  irreparabilis!  Memini 
enim,  et  donec  vivam,  meminero  ejus  diei,  quo  primum  nuncium  de  morte 
illius  divulgaretur.  Mox  enim  velut  in  vasta  solitudine  omnia  tristi  silentio 
muta  torpebant.  Nec  unquam  absque  tenerrimo  mentis  affectu  horae  infe¬ 
licis  meminero,  cum  exequiae  illius  ducerentur,  quam  taedarum  coruscus 
fulgor,  tubarum  et  lituorum  horrisonus  clangor,  concomitantis  juventutis  ve¬ 
stitus  pullus,  collegarum  moerentium  gravis  lentusque  incessus,  luctuosam 
adeo  effecerunt,  ut  merito  amorem  patriae  sepultum  iri,  dixisse  possimus. 

Vestrum  jam  itaque  erit,  illustre  hoc  exemplar  prae  oculis  habere. 
Vestrum  erit,  nullis  terminis  circumscriptos  artis  limites  omni  virium  con¬ 
tentione  ad  illius  imitationem  promovere.  Vestrum  erit,  civium  sanitatem  et 
capita,  totidem  utpote  grata  reipublicae  pignora,- vestris  olim  curis  concre¬ 
dita,  incolumia  servare,  eorumque  morbos  ad  Hartmanni  normam  arcere , 
debellare,  profligare.  Vestrum  erit,  poscentibus  reipublicae  commodis,  ut 
quondam  carus  ille  magister,  vitam  ipsam  consecrare,  immolare,  devovere. 
Vestrum  denique  erit  (en!  jam  mentio  ipsa  et  mihi  petenti  tenerum  inspirat 

affectum)  insignis  viri  memoriam  coacervatis  de  patria  meritis  recolere,  peren¬ 
nem  conservare!  —  Sed  quorsum  haec?  —  Quid  amplius  vos  admonitione 
morabor,  adolescentes  optimi,  qui  ad  omnia  bona  imitanda  tanto  impetu 
mentis  ferimini ,  ut  frenis  potius  quam  calcaribus  indigeatis  ?  — 

Denique,  quodsi  et  posteri  habitum  ejus  noscere  velint, 
sequentia  fere  illum  designant:  Statura  procera,  gracilis,  caput  antrorsum 
quidpiam  pronum,  crinis  canescens,  rarior,  vivax  oculus,  vultus  decens,  libe¬ 
ra  frons,  oris  gratia,  vox  ima,  loquela  mitis,  pectus  generosum,  incessus 
gravis,  et,  ut  cum  Tacito  finiam,  bonum  virum  facile  crederes,  mag¬ 
num  libenter.  Ceterum  in  laborando  impertaesus,  sedulus,  cibi  et  vini  par¬ 
cus  ;  potus  arabici  hostis  infensissimus ;  inter  amicos  hilaris ;  inter  discipulos 
benevolus  pater;  in  conversando  serenus;  in  disputando  ingeniosus;  Socra¬ 
tici  salis  amator ;  in  re  domestica  eximius  paterfamilias  et  in  praediolo  suo 
suburbano  (in  Hitzing)  verus  ille  Curtii  Abdolonimus,  cui,  nihil  desideranti, 
nihil  umquam  defuit,  quem  vero  flores,  propria  sedulitate  culti,  praeprimis 
beatum  felicemque  reddiderunt. 

Tantus  ex^go  occubuit,  tantum  deflemus!  —  Noster  hic  dolor,  no¬ 
stram  vulnus,  nobis  amissus  est.  Id  ei^go  praeceperim  ,  sic  memoriam  ejus 
venerari,  ut  frequentius  facta  dictaque  ejus  nobiscum  revolvamus,  famam¬ 
que  et  animi  figuram  magis ,  quam  corporis  complectamuix  Ea  enim,  quae 
marmore  aut  aere  finguntur,  imbecilla  et  mortalia  vultus  simulacra  praebent^ 
quae  quis  fecit  aut  cogitavit,  illa  non  per  alienam  materiem  exprimenda,  sed 
nostris  moribus  erunt  effingenda.  Quidquid  enim  in  Hartmanno  mirati  su¬ 
mus  ,  id  immortale  mansurum  est.  'Plurimos  certe  inglorios  et  ignobiles  ob¬ 
ruet  oblivio  :  quae  autem  ille  sibi  monumenta  posuit ,  haec  sunt  lapide ,  haec 
sunt  aere  perenniora,  haec  nulla  exedet  aetas,  haec  nulla  unquam  obliterabit 
vetustas !  — 

Sit  tibi  terra  levis,  molliter  ossa  cubent! 

